gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7809, del 20-06-2016 (2016/4057)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una àrea de servei de carretera amb gasolinera, cafeteria, botiga de conveniència, restaurant i túnel de rentatge, al terme municipal d'Ibi, ubicada al polígon 6, parcel·les 6, 9 i 269. Expedient número 13/0027.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4057


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una àrea de servei de carretera amb gasolinera, cafeteria, botiga de conveniència, restaurant i túnel de rentatge, al terme municipal d'Ibi, ubicada al polígon 6, parcel·les 6, 9 i 269. Expedient número 13/0027. [2016/4057]  
Atés que s'ha admés a tràmit, d'acord amb el que estableix la Llei 5/2014, de la Generalitat, de 25 de juliol, d'Ordenació del Territori, Urbanisme i Paisatge, l'expedient DIC-13/0027, promogut per Generación Hidromóvil del Mediterráneo, SL, per a una àrea de servei de carretera amb gasolinera, cafeteria, botiga de conveniència, restaurant i túnel de rentatge, ubicada al polígon 6, parcel·les 6, 9 i 269, del terme municipal d'Ibi, per mitjà del present edicte se sotmet a informació pública l'expedient durant el termini de 20 dies hàbils des de la publicació d'aquest, dins del qual pot ser examinat el projecte esmentat al Servei Territorial d'Urbanisme d'Alacant, situat a l'avinguda d'Aguilera, número 1, cinquena planta d'aquesta capital.  
  
Alacant, 2 de maig de 2016.- El director general d'Ordenació del Territori, Urbanisme i Paisatge: Josep Lluís Ferrando i Calatayud.
Diari Oficial de la Generalitat Valenciana


Sumari del DOGV 7825, del 11-07-2016 (2016/5371)

RESOLUCIÓ de 30 de juny de 2016, del conseller d'Educació, Investigació, Cultura i Esport, per la qual nomena un vocal del Tribunal de l'Esport de la Comunitat Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/5371


Data del document
:   30-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 30 de juny de 2016, del conseller d'Educació, Investigació, Cultura i Esport, per la qual nomena un vocal del Tribunal de l'Esport de la Comunitat Valenciana.  
 [2016/5371]  
Com que s'ha produït el cessament, a petició pròpia, de la vocal del Tribunal de l'Esport de la Comunitat Valenciana, Nieves Vila Mollá, que va ser nomenada per Resolució de la consellera d'Educació, Cultura i Esport, de data 17 de desembre de 2013 (DOCV 7191, 14.01.2014), i de conformitat amb l'article 170.2.a de la Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, i amb l'article 8.1 del Decret 145/1997, d'1 d'abril, del Govern Valencià, pel qual es regula el Comité Valencià de Disciplina Esportiva, pertoca nomenar, com a vocal, Jaime Ángel Murciano, que va ser proposat per la Federació de Pilota de la Comunitat Valenciana, per la qual cosa resolc:  
  
Nomenar Jaime Ángel Murciano vocal del Tribunal de l'Esport de la Comunitat Valenciana per a la resta del període de mandat.  
  
L'eficàcia de la present resolució es produeix des de la seua data als efectes de percepció de dietes i indemnitzacions per assistència.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
  
València, 30 de juny de 2016.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7767, del 25-04-2016 (2016/2205)

Notificació de la sentència dictada en el procediment ordinari número 1053/2013.
--------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2205


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 1053/2013. [2016/2205]  
Procediment: assumpte civil número 1053/2013.  
Procediment ordinari número 1053/2013.  
Part demandant: Volkswagen Finance, SA EFC.  
Part demandada: Finanfactory Franchising, SLC, i Rafael Sánchez Sampietro.  
Sobre: reclamació d'una quantitat.  
En el judici a què es fa referència s'ha dictat la sentència que té la dispositiva que, literalment, és com segueix:  
  
«Estime la demanda formulada pel procurador dels tribunals Emilio Sanz Osset, en nom i representació de Volkswagen Finance, SA EFC, contra l'entitat Finanfactory Franchising, SLC, i Rafael Sánchez Sampietro, i condemne els esmentats demandats a pagar solidàriament a l'actora la suma de 22.032,09 euros, més els interessos pactats, amb la imposició de costes processals als demandats.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà mitjançant un escrit presentat en aquest jutjat en el termini de 20 dies, en què hauran d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 de la Llei 37/2011, de 10 d'octubre, de mesures d'agilització processal) i amb l'acreditació prèvia d'haver consignat 50 euros en el compte de dipòsits i consignació del jutjat, i s'hauran d'indicar en concepte de ?recurs- seguit del codi ?02 apel·lació?; s'indicaran aquests conceptes després dels 16 dígits del compte d'expedient (separats per un espai) en el cas de realitzar-se per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, 3 de novembre).  
Aquesta és la sentència que pronuncie, mane i firme.»  
  
Atés que es desconeix el domicili o la residència actuals de la part demandada, per provisió de data d'avui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat per a dur a efecte la diligència de notificació de la sentència a Rafael Sánchez Sampietro i a la mercantil Finanfactory Franchising, SLC.  
  
  
València, 29 de febrer de 2016.- La lletrada de l'Administració de Justícia: Yolanda Gimeno Ponce.
Diari Oficial de la Generalitat Valenciana


Sumari del DOGV 7818, del 30-06-2016 (2016/4453)

Informació pública de la modificació puntual del pla general de Canet d'En Berenguer en l'àmbit de les zones VIII-APT/12 i RD-VIII-APT.
---------------------------------------------------------------------------------------------------------------------------------------

### Dades del document

Número de DOGV
:   7818

Data del DOGV
:   30-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4453


Data del document
:   13-06-2016

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * administració local
    * pla d'urbanisme

Informació pública de la modificació puntual del pla general de Canet d'En Berenguer en l'àmbit de les zones VIII-APT/12 i RD-VIII-APT. [2016/4453]  
El Ple de l'ajuntament, en sessió extraordinària celebrada el dia 26 de desembre de 2003, va adoptar, entre altres, l'acord de modificació puntual del pla general d'ordenació urbana de Canet d'En Berenguer, i després d'exposar-lo degudament al públic el va aprovar definitivament en la sessió ordinària del dia 15 d'abril de 2004.  
  
És procedent la publicació literal de les ordenances i dels aspectes modificats basats en el següent:  
  
«Texto refós de les normes d'ordenació detallada del pla general  
  
Secció tercera  
Zona d'ordenança  
Zona comercial i d'apartaments turístics dels polígons VIII i VIII  
  
  
Article 33. Règim general d'usos detallats de l'edificació: dominant, compatibles i incompatibles  
a) Ús dominant: xicotet comerç, excepte en l'illa identificada amb la clau VIII-APT/12, en la qual l'ús detallat dominant són els apartaments turístics d'acord amb el que disposa el Decret del Govern Valencià 30/1993.  
b) Usos compatibles: comerç mitjà, i dels classificats com a espectacles, establiments públics, i activitats recreatives, els següents: hostaleria i restauració, jocs recreatius i d'atzar, i activitats culturals i d'oci.  
  
c) Incompatibles: tots els altres»  
  
Cosa que es publica d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, perquè entre en vigor i s'execute i se'n prenga coneixement.  
  
Canet d'En Berenguer, 13 de juny de 2016.- L'alcalde: Leandro Benito Antoni.
Diari Oficial de la Generalitat Valenciana


Sumari del DOGV 7911, del 07-11-2016 (2016/8408)

Declaració de deserta de la licitació número CNMY16/DGAPP/43. Servei de realització d'un estudi d'opinió pública en l'àmbit de la Comunitat Valenciana que permeta analitzar la seua estructura social.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8408


Data del document
:   21-10-2016

Organisme emissor
:   Presidència de la Generalitat

Tipus de document
:   Anunci

Anàlisi jurídica

 Descriptors 

:   * contracte de serveis

Declaració de deserta de la licitació número CNMY16/DGAPP/43. Servei de realització d'un estudi d'opinió pública en l'àmbit de la Comunitat Valenciana que permeta analitzar la seua estructura social. [2016/8408]  
Amb data 19 d'agost de 2016 es va publicar l'anunci de licitació en el Diari Oficial de la Comunitat Valenciana corresponent al servei de realització d'un estudi d'opinió pública en l'àmbit de la Comunitat Valenciana que permeta analitzar la seua estructura social.  
Amb data 18 d'octubre de 2016, el sotssecretari (p. d. R 12.02.2016, DOCV 17.02.2016) ha declarat desert el procediment corresponent per no acreditar l'empresa preadjudicatària el compromís d'adscripció de mitjans exigit en els plecs de clàusules administratives particulars i concórrer la circumstància de no-presentació de més licitadors, i aixó suposa la impossibilitat material d'adjudicació del contracte.  
  
Per tant, és procedent la publicació d'aquest anunci en el mateix diari oficial en què es va publicar la licitació.  
  
València, 21 d'octubre de 2016.- El sotssecretari de Presidència, p. d. (R 12.02.2016; DOCV 17.02.2016): Emili Josep Sampio Morales.
Diari Oficial de la Generalitat Valenciana


Sumari del DOGV 7757, del 11-04-2016 (2016/1928)

Notificació de la sentència dictada en el judici verbal número 788/2012.
------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1928


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 788/2012. [2016/1928]  
Mercedes Corresa Ramírez, secretària del Jutjat de Primera Instància número 14 de València, faig saber que en aquest jutjat es tramiten actuacions del judici verbal número 788/12, promogudes per Codere Asesoría, SA, representada pel procurador Onofre Marmaneu Laguía, contra Juan Bautista Boix Armiñana, sobre la reclamació d'una quantitat, en les quals s'ha dictat sentència en data [...], la dispositiva de la qual, literalment, és com segueix:  
  
«Estime la demanda formulada pel procurador Onofre Marmaneu Laguía, en nom i representació de Codere Asesoría, SA, contra Juan Bautista Boix Armiñana i condemne el demandat esmentat a pagar a la demandant la quantitat de set-cents dos euros i setze cèntims (702,16 ?), més els interessos legals des de la interpel·lació judicial, amb la imposició de les costes processals al demandat.  
Contra aquesta sentència no es pot interposar cap recurs.  
Aquesta és la sentència que pronuncie, mane i firme.»  
  
I perquè valga de notificació de la sentència de forma legal al demandat, Juan Bautista Boix Armiñana, en parador ignorat, i perquè es publique en el Diari Oficial de la Comunitat Valenciana, expedisc aquest edicte.  
  
València, 3 de març de 2016.- La secretària: Mercedes Corresa Martínez.
Diari Oficial de la Generalitat Valenciana


Sumari del DOGV 7929, del 01-12-2016 (2016/8840)

Notificació de la sentència dictada en el procediment ordinari número 813/2015.
-------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8840


Organisme emissor
:   Jutjat de Primera Instància i Instrucció número 2 de Quart de Poblet

Tipus de document
:   Edicte

Notificació de la sentència dictada en el procediment ordinari número 813/2015. [2016/8840]  
Procediment ordinari 813/2015  
Demandant: Alfredo Álvarez Mijón.  
Procuradora: Estrella Caridad Vilas Loredo.  
Demandats: Ángel Moreno Rodrigo i Carmelina Sahuquillo Caprión.  
Procurador/a: -  
José Esteban Briz Recio, secretari del Jutjat de Primera Instància número 2 de Quart de Poblet, que en aquest procediment judici ordinari número 813/2015, seguit a instàncies d'Alfredo Álvarez Mijón contra Ángel Moreno Rodrigo i Carmelina Sahuquillo Caprión, s'ha dictat la sentència estimatòria de data 22 de setembre de 2016.  
Els interessats, Ángel Moreno Rodrigo i Carmelina Sahuquillo Caprión, poden tindre coneixement íntegre de la sentència dictada en aquesta oficina judicial, sita als jutjats de Quart de Poblet.  
Contra aquesta sentència es pot interposar un recurs d'apel·lació davant l'Audiència Provincial de València, que, si pertoca, s'haurà d'interposar davant d'aquest jutjat dins del termini dels 20 dies següents a la notificació, amb l'obligació de constituir el dipòsit establit en la Llei orgànica 1/2009, per l'import de 50 euros en el compte d'aquest jutjat.  
I atés que els demandats, Ángel Moreno Rodrigo i Carmelina Sahuquillo Caprión, es troben en parador desconegut, expedisc aquest edicte a fi que els valga de notificació de forma deguda.  
  
Quart de Poblet, 19 d'octubre de 2016.- El secretari judicial: José Esteban Briz Recio.
Diari Oficial de la Generalitat Valenciana


Sumari del DOGV 7768, del 26-04-2016 (2016/2112)

Notificació de la sentència dictada en el judici verbal número 740/2013.
------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2112


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència dictada en el judici verbal número 740/2013. [2016/2112]  
Procediment: judici verbal 000740/2013.  
De: Tainviol, SL.  
Procurador/a: -  
Contra: Francisco José Brox Montoya.  
Procurador/a: -  
En aquest procediment de judici verbal número 740/2013, seguit a instàncies de Tainivol, SL, contra Francisco José Brox Montoya, s'ha dictat la sentència que conté els particulars que, literalment, diuen així:  
  
  
«Sentència número 106/2014  
Torrent, 13 de maig de 2014  
Emma Sancho Gimeno, magistrada jutgessa del Jutjat de Primera Instància número 3 de Torrent, he vist aquestes actuacions de judici verbal, a instàncies de Tainivol, SL, assistida del lletrat el senyor Aliaga Navarro, contra Francisco José Brox Montoya, en rebel·lia processal, actuacions relatives a la reclamació d'una quantitat, i  
[?]  
Dispositiva  
Estime íntegrament la demanda interposada per Tainivol, SL, assistida del lletrat el senyor Aliaga Navarro, contra Francisco José Brox Montoya, en rebel·lia processal; condemne el demandat a pagar a l'actora la quantitat de 718,75 euros, més els interessos moratoris i legals que siguen procedents, així mateix condemne el dit demandat al pagament de les costes processals, en els termes establits en el fonament de dret segon d'aquesta sentència.  
Notifiqueu-la.  
Aquesta és la meua sentència, de la qual expediu un testimoniatge i uniu-lo a les actuacions principals, i porteu-ne l'original al llibre de sentències d'aquest jutjat, i contra la qual no es pot interposar recurs, i és ferma, que pronuncie, mane i firme».  
I atés que el demandat, Francisco José Brox Montoya, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 3 de juny de 2014.- El secretari judicial: Jaime Font de Mora Rullán.
Diari Oficial de la Generalitat Valenciana


Sumari del DOGV 7769, del 27-04-2016 (2016/2108)

Notificació de la sentència dictada en el judici verbal número 83/2015.
-----------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2108


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el judici verbal número 83/2015. [2016/2108]  
Demandant: María Pilar Notari Sanjosé.  
Procuradora: Carmen Rubio Antonio.  
Demandats: Mihai Lupu i Elvis Lupu.  
Procurador/a: -  
Atés que els demandats, Mihai Lupu i Elvis Lupu, es troben en situació de rebel·lia processal i parador ignorat, s'ha disposat, de conformitat amb l'article 497.2 de la Llei 1/2000, d'Enjudiciament Civil, notificar-los, mitjançant edictes que es publicaran en el Diari Oficial de la Comunitat Valenciana, la resolució l'extracte de la qual s'insereix a continuació.  
  
«Sentència número 000118/2015  
Jutgessa que la dicta: Amparo Salom Lucas.  
Lloc: Vila-real.  
Data: 30 d'octubre de 2015.  
Part demandant: María Pilar Notari Sanjosé.  
Advocat/ada: -  
Procuradora: Carmen Rubio Antonio.  
Part demandada: Mihai Lupu i Elvis Lupu.  
Objecte del judici: altres verbals.  
Dispositiva  
Estime la demanda interposada per la procuradora dels tribunals Carmen Rubio Antonio, en nom i representació de María Pilar Notari Sanjosé, contra Mihai Lupu i Elvis Lupu i, en conseqüència, condemne els demandats perquè abonen a la demandant 1.535,09 euros, més els interessos legals. Amb la imposició de les costes processals a la part demandada.  
Notifiqueu aquesta resolució a les parts i feu-los saber que, en contra, no s'hi pot interposar cap recurs atesa la quantia, article 455.2 de la Llei d'Enjudiciament Civil.  
Expediu un testimoniatge d'aquesta sentència perquè conste en les actuacions.  
Així ho disposa, mana i firma Amparo Salom Lucas, jutgessa del Jutjat de Primera Instància i Instrucció número 5 de Vila-real».  
  
I perquè valga de notificació de forma deguda als esmentats demandats, Mihai Lupu i Elvis Lupu, el secretari sotasignat, Joaquín Ricardo Ventura Monfort, expedisc aquest edicte en la data indicada més avall.  
  
Vila-real, 30 d'octubre de 2015.- El secretari judicial: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 7938, del 16-12-2016 (2016/9312)

Informació pública sobre la iniciació del procediment de renovació per a l'extensió al sector d'empleats de finques urbanes de la província de Castelló del VI Conveni col·lectiu de treball per als empleats de finques urbanes de Catalunya.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9312


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública sobre la iniciació del procediment de renovació per a l'extensió al sector d'empleats de finques urbanes de la província de Castelló del VI Conveni col·lectiu de treball per als empleats de finques urbanes de Catalunya. [2016/9312]  
De conformitat amb el que disposa l'article 92.2 del text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre, i l'article 2.2, en relació amb el 4.2 del Reial decret 718/2005, de 20 de juny, pel qual s'aprova el procediment d'extensió de convenis col·lectius, el Sindicat Comissions Obreres del P. V. i el Sindicat Unió General de Treballadors del P. V. han sol·licitat la iniciació del procediment de renovació per a l'extensió del VI Conveni col·lectiu de treball per als empleats de finques urbanes de Catalunya, per al període d'01.01.2016 a 31.12.2017 (codi de Conveni núm. 14364135490879), publicat en el Diari Oficial de la Generalitat de Catalunya número 7155, de data 5 de juliol de 2016, al sector d'empleats de finques urbanes de la província de Castelló.  
   
Als efectes de general coneixement i possible intervenció de totes les persones que pogueren estar interessades en el procediment, se sotmet a informació pública durant un termini de 20 dies a comptar de l'endemà de la publicació d'aquest anunci en el Diari Oficial de la Generalitat Valenciana.  
Les al·legacions es dirigiran al Servei Territorial de Treball, Economia Social i Emprenedoria de Castelló, siti en el carrer Major, 2-6é, 12647 Castelló de la Plana.  
  
Castelló de la Plana,  21 de novembre de 2016.- El cap del Servei Territorial de Treball, Economia Social i Emprenedoria: Francisco Viñals Pallás.